Κοπακαμπάνα (Ρίο ντε Τζανέιρο)

Η Κοπακαμπάνα (πορτογαλικά Copacabana) είναι παραθαλάσσια γειτονιά στο Ρίο ντε Τζανέιρο, στη Βραζιλία, γνωστή για τη μήκους τεσσάρων χιλιομέτρων παραλία της, η οποία είναι μια από τις πιο γνωστές παραλίες στον κόσμο.Top 10 Most Popular Beaches in the World  photos4travel.com Η περιοχή αρχικά ονομαζόταν Σακοπενάπα από τη γλώσσα των Τούπι, που σημαίνει ο «δρόμος των σοκός» (σοκός = είδος πουλιού), μέχρι τα μέσα του 18ου αιώνα. Μετονομάστηκε μετά την κατασκευή ενός εξωκκλησιού με αντίγραφο της Παρθένου της Κοπακαμπάνα, πολιούχου της Βολιβίας.Copacabana  infoescola.com Στο νότιο άκρο της βρίσκεται το οχυρό Κοπακαμπάνα, μια ναυτική βάση η οποία κατασκευάστηκε το 1914 και σήμερα λειτουργεί ως μουσείο της ιστορίας του στρατού. Στη συνέχεια είναι η παραλία Αρποαντόρ και ακόμα πιο πέρα βρίσκεται η διάσημη γειτονιά Ιπανέμα, γνωστή και αυτή για την παραλία της. 

Παραπομπές

 Εξωτερικοί σύνδεσμοι 

 Ιστορία της Κοπακαμπάνα 

Κατηγορία:Ρίο ντε Τζανέιρο
Κατηγορία:Παραλίες της Βραζιλίας
Κατηγορία:Αθλητικές εγκαταστάσεις Θερινών Ολυμπιακών Αγώνων 2016